neuvoston kannasta Euroopan parlamentin ja neuvoston asetuksen antamiseksi renkaiden merkitsemisestä polttoainetaloudellisuuden ja muiden keskeisten ominaisuuksien osalta ja asetuksen (EY) N:o 1222/2009 kumoamisesta

·parannetaan rengasmerkinnän näkyvyyttä (merkintä on esitettävä kaikissa myynti- ja mainostilanteissa, kuten internetissä, etämyynnissä jne.) ja lisätään tietämystä,

Ehdotuksessa säädetään myös kulumista ja kilometrimäärää koskevien tietojen sisällyttämisestä merkintään tulevaisuudessa (kun luotettava testausmenetelmä on käytettävissä), millä vähennettäisiin osaltaan renkaista lähtöisin olevien mikromuovien syntymistä EU:n muovistrategian mukaisesti. Lisäksi nämä säännökset antavat kuluttajille mahdollisuuden valita pitkäkestoisia renkaita.

Renkaiden vierintävastuksen osuus on 20–30 prosenttia ajoneuvon polttoaineen kulutuksesta. Näin ollen renkaiden vierintävastuksen vähentäminen on polttoainetaloudellisuuden parantamisen ja kasvihuonekaasupäästöjen vähentämisen kannalta tärkeää.

Komissio antoi 17. toukokuuta 2018 ehdotuksen Euroopan parlamentin ja neuvoston asetukseksi renkaiden merkitsemisestä polttoainetaloudellisuuden ja muiden keskeisten ominaisuuksien osalta ja asetuksen (EY) N:o 1222/2009 kumoamisesta.

Päivä, jona neuvoston kanta on vahvistettu:

Päivä, jona muutettu ehdotus on toimitettu:

Päivä, jona Euroopan parlamentti on vahvistanut ensimmäisen käsittelyn kantansa:

Päivä, jona Euroopan talous- ja sosiaalikomitea on antanut lausuntonsa:

Päivä, jona ehdotus on toimitettu Euroopan parlamentille ja neuvostolle (asiakirja COM(2018) 296 final – 2018/0148 COD))

neuvoston kannasta Euroopan parlamentin ja neuvoston asetuksen antamiseksi renkaiden merkitsemisestä polttoainetaloudellisuuden ja muiden keskeisten ominaisuuksien osalta ja asetuksen (EY) N:o 1222/2009 kumoamisesta

3.Neuvoston kantaa koskevat huomautukset

Neuvoston kanta kuvastaa poliittista yhteisymmärrystä, jonka Euroopan parlamentti ja neuvosto saavuttivat 13. marraskuuta 2019 pidetyssä epävirallisessa kolmikantakokouksessa.

Komissio on tyytyväinen siihen, että neuvosto on hyväksynyt delegoitujen säädösten käytön pinnoitettujen renkaiden sisällyttämiseksi asetuksen soveltamisalaan sen jälkeen, kun sopiva testausmenetelmä on käytettävissä, täytäntöönpanosäädösten sijaan.

Komissio on tyytyväinen myös siihen, että neuvosto hyväksyi kulumista ja kilometrimäärää koskevien tietojen sisällyttämisen asetukseen delegoiduilla säädöksillä sen jälkeen, kun sopiva testausmenetelmä on käytössä, tavallisen lainsäätämisjärjestyksen sijaan. Komissio on sitoutunut tekemään tiivistä yhteistyötä toimialan, sääntely- ja standardointielinten ja muiden sidosryhmien kanssa sopivien testi- ja mittausmenetelmien kehittämiseksi. Se pitää valitettavana, että neuvosto katsoi tarpeelliseksi asettaa valtuutuksen ehdoksi perusteellisen vaikutustenarvioinnin ja asianmukaisen kuulemisen, jotka ovat joka tapauksessa välttämättömiä komission alulle paneman sääntelyn parantamisprosessin nojalla.

Merkintään sisältyvien suorituskykyluokkien uudelleenskaalauksen osalta komissio pitää valitettavana, että neuvosto päätti olla skaalaamatta uudelleen nykyisiä luokkarajoja, sillä komissio katsoo, että näin menetetään tilaisuus edistää innovointia ja antaa tarkempaa tietoa kuluttajille. Komissio pitää valitettavana myös sitä, että neuvosto ei valtuuttanut komissiota päivittämään ja skaalaamaan luokkia uudelleen delegoiduilla säädöksillä.

Vaikka komissio on tyytyväinen siihen, että neuvosto päätti poistaa märkäpito- ja vierintävastusluokista luokat, jotka jäivät tyhjiksi yleistä turvallisuutta koskevan asetuksen (EU) 2019/2144 täytäntöönpanon myötä, se katsoo, että olisi ollut loogisempaa tehdä näin myös meluluokille.

Komissio suhtautuu myönteisesti ehdotukseen asetuksen arvioimisesta 1. kesäkuuta 2025 mennessä ja katsoo, että neuvoston lähestymistapa, jonka mukaan asetusta olisi alettava soveltaa 1. toukokuuta 2021, on hyväksyttävä.

Komissio yhtyy neuvoston kantaan, jonka mukaan koko merkintä on esitettävä visuaalisessa mainonnassa ja merkintä voitaisiin esittää kerrosteisella näyttötavalla verkkomainonnassa ja -myynnissä. Silti on valitettavaa, että neuvosto ei halunnut täsmentää, miten taloudellisten toimijoiden oli toteutettava tämä.

Siltä osin kuin on kyse markkinavalvontaviranomaisten oikeudesta periä kustannukset tavarantoimittajalta, komissio suhtautuu myönteisesti ehdotukseen yhdenmukaistaa teksti markkinavalvonnasta ja tuotteiden vaatimustenmukaisuudesta annetun asetuksen (EU) 2019/1020 kanssa, koska näin varmistetaan lainsäädännön johdonmukaisuus.

Komissio suhtautuu myönteisesti myös ehdotukseen yhdenmukaistaa rengasmerkinnän ulkoasu äskettäin julkaistujen energiamerkkien ulkoasun kanssa, sillä energiamerkit tunnetaan hyvin kuluttajien keskuudessa. Komissio pitää myönteisenä myös neuvoston kantaa, joka koskee kuvamerkkien lisäämistä merkintään sen osoittamiseksi, onko kyseessä vaativiin talviolosuhteisiin tarkoitettu rengas, jääolosuhteisiin tarkoitettu rengas tai molemmat, mikä sisältyi myös komission ehdotukseen.

4.Päätelmät

Komissio antaa tukensa toimielinten välisten neuvottelujen tuloksille, vaikka se pitää valitettavina tiettyjä neuvoston ensimmäisen käsittelyn poliittisen yhteisymmärryksen näkökohtia (eli kulumisesta ja kilometrimäärästä annettavien tietojen sisällyttämistä koskevaan valtuutukseen liitettyjä ehtoja sekä merkintäluokkien uudelleenskaalaukseen liittyvän valtuutuksen puuttumista).